মোড়েলগঞ্জ উপজেলা

মোরেলগঞ্জ উপজেলা বাংলাদেশের দ্বিতীয় বৃহত্তম উপজেলা। বাগেরহাট জেলার একটি প্রশাসনিক এলাকা। 
এর অবস্থান স্থানাঙ্কে । উপজেলার মোট আয়তন ৪৩৮ বর্গ কিমি। এই উপজেলার উত্তরে কচুয়া উপজেলা ও বাগেরহাট সদর উপজেলা, দক্ষিণে শরণখোলা উপজেলা ও পিরোজপুর জেলার মঠবাড়িয়া উপজেলা, পূর্বে পিরোজপুর জেলার ইন্দুরকানী উপজেলা ও পিরোজপুর সদর উপজেলা, পশ্চিমে রামপাল উপজেলা ও মোংলা উপজেলা। 
মোরেলগঞ্জ উপজেলা ১৬ টি ইউনিয়ন নিয়ে গঠিত।
১নং তেলিগাতী ইউনিয়ন, ২নং পঞ্চকরণ ইউনিয়ন, ৩নং পুটিখালী ইউনিয়ন, ৪নং দৈবজ্ঞহাটি ইউনিয়ন, ৫নং রামচন্দ্রপুর ইউনিয়ন, ৬নং চিংড়াখালী ইউনিয়ন, ৭নং হোগলাপাশা ইউনিয়ন, ৮নং বনগ্রাম ইউনিয়ন, ৯নং বলইবুনিয়া ইউনিয়ন, ১০নং হোগলাবুনিয়া ইউনিয়ন, ১১নং বহরবুনিয়া ইউনিয়ন, ১২নং জিউধরা ইউনিয়ন, ১৩নং নিশানবাড়িয়া ইউনিয়ন, ১৪নং বারইখালী ইউনিয়ন, ১৫নং মোরেলগঞ্জ ইউনিয়ন, ১৬নং খাউলিয়া ইউনিয়ন 
খুলনা বিভাগের সর্ববৃহৎ উপজেলা মোরেলগঞ্জ। ইংরেজ মোরেল পরিবারের নামে নামকরণ হয় এ উপজেলার। জানা যায়, ইংরেজ শাসনের সুত্রপাতের পর ১৭৮১ সালে ইংরেজ সরকার কর্তৃক এখানে প্রথম শাসন কেন্দ্রর স্থাপিত হয় এবং এর ম্যাজিষ্টেট ও কালেক্টর হন বিদেশি সিভিলিয়ন মি: টিলম্যান হেঙ্কেল। এরপর যশোর জেলার প্রতিষ্ঠা ঘটে। বাগেরহাট তখন মহকুমাও হয়নি। বৃহত্তর খুলনা জেলা তখন ছিল যশোর জেলার অন্তর্গত। আর এর বড় অংশ জুড়ে ছিল সুন্দরবন। 
সে সময় হেঙ্কেল সাহেব প্রথম সুন্দরবন আবাদের প্রচেষ্টা চালান। কিন্তু জমিদারদের সাথে বিবাদের জেরে তা আর বেশিদূর অগ্রসর হতে পারেনি। ১৮২৮ সালে সুন্দরবনের সীমানা নির্ধারনের জন্য Regulation III of 1828 আইন পাস হয়। এ আইনের আওতায় ১৮৩০ সালে সুন্দরবন জরিপ করা হয়। সে সময় মি: ডামপায়ার সুন্দরবন এলাকা জরিপ করে একে কয়েকটি লটে (Lot) বিভক্ত করেন এবং পরে তা বন্দোবস্ত দেওয়া হয়। ১৮৪৯ সালে মোরেল পরিবারের মিসেস মোরেল পানগুচি ও বলেশ্বর নদীর মোহনায় সুন্দরবন বন্দোবস্ত (ইজারা) নিয়ে বন আবাদ করে বসতি গড়ে নীল চাষ শুরু করেন। তারপর সেখানে তারা বহু শ্রমিক নিয়োগ করে আবাদকৃত জমির পরিমাণ বাড়াতে থাকে। মোড়েল ভ্রাতাদের মধ্যে সবচেয়ে বৈষয়িক ও কর্মী ছিলেন রবার্ট মোরেল। তার উপর দায়িত্ব ছিল সমস্ত জমিদারদের দেখাশুনা ও পরিচালনা করা। তিনি সুন্দরবন আবাদের জন্য বরিশাল থেকে প্রচুর শ্রমিক আনেন। জানা যায়, এসব আবাদি শ্রমিকের অনেকেই সেখানে স্থায়ীভাবে থেকে যায়। এছাড়া পরবর্তিতে দূরদুরান্ত থেকেও প্রজারা এখানে আসতে থাকে। এতে মোড়েল সাহেবদের আয় ক্রমশ বাড়তে থাকে। তারা বসবাস ও নিজেদের শাসন পরিচালনার জন্য তখন বিরাট পাকা ভবন নির্মাণ করেন। এই ভবনটির অস্তিত্ব এখনও আছে যাকে স্থানীয় ভাবে কুঠীবাড়ি বলা হয়। তারা সেখানে বিরাট নারকেল সুপারির বাগান করেন এবং বাজার বসান। ক্রমে মোরেলদের নামানুসারে এ বাজারের নাম হয়ে যায় মোরেলগঞ্জ। পরে ইংরেজ সরকার কর্তৃক এ বাজারকে বন্দর হিসাবে ঘোষণা করা হয়। সে সময় বিভিন্ন পণ্য নিয়ে বিদেশি জাহাজ এসে ভিড়ত মোরেলগঞ্জ বন্দরে। পরে চর পড়ে যাওয়ায় ধীরে ধীরে এ বন্দর বন্ধ হয়ে যায়। নীল, নীলকর নিয়ে এই মোরেল পরিবারের সাথে মিশে আছে অনেক কাহিনী। এখানেই রচিত হয় ১৮৬১ সালে কৃষক বিদ্রোহের এক রক্তাক্ত অধ্যায়, যার নায়ক ছিলেন কৃষক রহিমউল্লা। মোরেল পরিবারের ম্যানেজার হেলির গুণ্ডাবাহিনীর সাথে প্রবল যুদ্ধে বীরত্বের সাথে নিহত হন তিনি। পরে অবশ্য এই রহিমুল্লাহ হত্যার জের ধরে মোরেলগঞ্জ থেকে মোরেল পরিবারের শাসন গোটাতে হয়েছিল ১৮৭৮ সালে। কিন্তু শুধু কালের স্বাক্ষী হয়ে এখনও রয়ে গেছে ‘কুঠিবাড়ি’ নামে পরিচিত তাদের নীলকুঠি। 
২০০১ ও ২০১১ সালের বাংলাদেশ আদমশুমারী রিপোর্ট অনুযায়ী মোড়েলগঞ্জ উপজেলার জনসংখ্যা ২৯৪৫৭৬ জন। এর মধ্যে পুরুষ ১৪৩২৫১ জন ,মহিলা ১৫১৩২৫ জন। 
মোট জনসংখ্যার ২৬৩৩৩২ জন মুসলিম, ৩১১৩৬ জন হিন্দু,৩৪ জন খ্রিস্টান , ২ জন বৌদ্ধ এবং অন্যান্য ৭২ জন রয়েছে।
মোরেলগঞ্জ উপজেলার অর্থনীতি মূলত কৃষিনির্ভর। উপজেলার মোট জনসংখ্যার ৫৬.৭৭% মানুষ সরাসরি কৃষিখাতে জড়িত, যা এখানকার প্রধান আয়ের উৎস। ধান, আলু, আখ ও নানা ধরনের শাকসবজি এই অঞ্চলের প্রধান কৃষিপণ্য। তবে সময়ের সঙ্গে সঙ্গে কিছু ফসল বিলুপ্তপ্রায় হয়ে পড়েছে, যেমন—মিষ্টি আলু।
কৃষির পরেই সবচেয়ে উল্লেখযোগ্য খাত ব্যবসা, যেখানে ১৫.৩২% মানুষ নিয়োজিত। সরকারি-বেসরকারি চাকরি খাতে কর্মরত আছেন ৮.১০% মানুষ, আর অকৃষি শ্রমজীবী জনগণের হার ৫.৮১%। এছাড়াও, পরিবহণ ও যোগাযোগ খাতে ২.১৩%, নির্মাণ খাতে ১.২২%, এবং শিল্পখাতে মাত্র ০.৯১% মানুষ কাজ করেন। রেন্ট অ্যান্ড রেমিটেন্স থেকে আয় করে ০.৪৯% মানুষ, ধর্মীয় সেবার সঙ্গে যুক্ত রয়েছেন ০.২৮%, এবং অন্যান্য খাতে যুক্ত রয়েছেন ৮.৯৭% জনগণ।
মোরেলগঞ্জের মৎস্য খাতও উল্লেখযোগ্য ভূমিকা রাখে—এখানে ৯৬০টি মাছের খামার রয়েছে। পাশাপাশি ১৩টি হাঁস-মুরগির খামার, ৮টি গবাদিপশুর খামার এবং ১টি হ্যাচারিও রয়েছে, যা কৃষিভিত্তিক অর্থনীতিকে আরও সমৃদ্ধ করছে।
ফল-ফলাদির মধ্যে আম, জাম, কাঁঠাল, পেয়ারা, তাল, নারিকেল ও কলা বিশেষভাবে চাষ হয়।
যোগাযোগ ব্যবস্থার দিক থেকেও এই উপজেলা উল্লেখযোগ্য। এখানে ৬৬ কিমি পাকা রাস্তা, ১৯৩ কিমি আধা-পাকা রাস্তা এবং ১২০১ কিমি কাঁচা রাস্তা রয়েছে। এছাড়াও ১৮ কিমি দীর্ঘ নৌপথ মোরেলগঞ্জের যোগাযোগ ব্যবস্থাকে সহজ করেছে। তবে পাল্কির মতো ঐতিহ্যবাহী বাহন এখন বিলুপ্তপ্রায়।
শিল্প ও কারখানা খাতে মোরেলগঞ্জে রয়েছে ৪টি বরফ কারখানা, ৫৯টি ধানকল, ৪৬টি করাতকল ও ৩০টি ঢালাই কারখানা। আইস ফ্যাক্টরি, রাইসমিল ও ওয়েল্ডিং কারখানাও এখানে গুরুত্বপূর্ণ ভূমিকা রাখে।
উপজেলার কুটিরশিল্পের মধ্যে বাঁশ ও বেতের কাজ, সূচিশিল্প ইত্যাদি উল্লেখযোগ্য। বিশেষ করে বাঁশ ও বেত দিয়ে তৈরি নানান উপকরণ এখনো স্থানীয় চাহিদা মেটানোর পাশাপাশি সংস্কৃতির অংশ হিসেবে টিকে আছে।
এই পরিসংখ্যান ও বৈচিত্র্য থেকে বোঝা যায়, মোরেলগঞ্জের অর্থনীতি কৃষিভিত্তিক হলেও অন্যান্য খাতেও ধীরে ধীরে প্রসার ঘটছে, যা ভবিষ্যতে একটি আরও ভারসাম্যপূর্ণ অর্থনৈতিক কাঠামো গঠনে সহায়ক হবে।
মোড়েলগঞ্জ উপজেলার শিক্ষা প্রতিষ্ঠান গড় হার ৬০.৭%; পুরুষ ৬১.৩%, মহিলা ৬০.১%।
এই উপজেলায় ৩০৫ টি প্রাথমিক বিদ্যালয়,১৫টি কিন্ডার গার্টেন বিদ্যালয়,৬৫ টি মাধ্যমিক বিদ্যালয়,৮ টি কলেজ।উপজেলায় ৬৪ টি মাদ্রাসার মধ্যে ১টি কামিল,৪ট ফাজিলি,১০টি আলিম, ৪৯টি দাখিল মাদ্রাসা রয়েছে। 
উল্লেখযোগ্য শিক্ষা প্রতিষ্ঠান: